המתקפה האיראנית על ישראל (אוקטובר 2024)

המתקפה האיראנית השנייה על ישראל (הכינוי האיראני למתקפה הוא: הבטחת האמת 2; בפרסית: عملیات وعده صادق ۲, משום ששמה של המתקפה הקודמת היה הבטחת האמת) הייתה מתקפת טילים נרחבת שביצעה איראן משטחה נגד ישראל בשעות הערב של 1 באוקטובר 2024, וכללה 201 טילים בליסטיים. המתקפה כוונה כנגד בסיסי חיל האוויר נבטים, ותל נוף וכנגד בניין המוסד ליד מחלף גלילות. כ־80%–85% מהטילים יורטו, במבצע הגנה של צה"ל וצבאות ארצות הברית, ירדן, בריטניה וצרפת. במתקפה נהרג פלסטיני מעזה ששהה ביריחו, נפצעו מספר ישראלים וניזוקו בסיס תל נוף ובסיס נבטים. התקיפה הייתה תגובה למבצע סדר חדש, שבו הרגה ישראל את המזכיר הכללי של חזבאללה חסן נסראללה ואת הגנרל האיראני עבאס נילפורושאן ארבעה ימים קודם לכן. בנוסף הודיעה איראן שהמבצע הוא תגובה גם על ההתנקשות באסמאעיל הנייה, ראש הלשכה המדינית של חמאס ביולי 2024. מתקפה זו היא המתקפה השנייה של איראן על ישראל, לאחר המתקפה הראשונה שבוצעה בלילה שבין 13 ל-14 באפריל 2024. פחות מיממה קודם לכן החלה ישראל את התמרון הקרקעי בלבנון, וכחצי שעה לפני המתקפה התרחש פיגוע ירי ביפו שבו נרצחו שבעה ישראלים. ערכים מורחבים – המתקפה האיראנית על ישראל (אפריל 2024), ההתנקשות באסמאעיל הנייה, מבצע סדר חדש, מעורבות איראן במלחמת חרבות ברזל ב־1 באפריל 2024 בוצע סיכול ממוקד שבו נהרג מוחמד רזא זאהדי סמוך לשגרירות האיראנית בדמשק. הסיכול יוחס לישראל. סיכול זה הוביל למתקפה האיראנית הראשונה על ישראל בתולדותיה כשבועיים לאחר מכן, בלילה שבין 13 ל־14 באפריל. ב־31 ביולי 2024 בוצעה התנקשות באסמאעיל הנייה בעת ששהה בטהרן לרגל השבעתו של מסעוד פזשכיאן לנשיא איראן. משמרות המהפכה ייחסו את ההתנקשות לישראל והודיעו כי ינקמו על מותו. ב־27 בספטמבר נערך מבצע צבאי שעיקרו תקיפה אווירית של מפקדת חזבאללה ברובע הדאחייה בביירות על ידי חיל האוויר הישראלי. יעד התקיפה היה המזכיר הכללי של חזבאללה חסן נסראללה, והוא נהרג בה לצד עלי כרכי ובכירים נוספים בהנהגת ארגון הטרור. ב־1 באוקטובר פרסם העיתון הניו יורק טיימס, שלפי גורם צבאי אמריקאי, איראן מתכוונת לשגר טילים בליסטיים וכטב"מים לעבר ישראל. כחצי שעה לפני פרוץ המתקפה הורה פיקוד העורף לתושבי מחוז המרכז, ירושלים ובאר שבע לסור אל המרחבים המוגנים עם הישמע האזעקה, ולהישאר שם עד לקבלת הודעה חדשה, וזאת בניגוד להוראות הרגילות הדורשות שהייה של 10 דקות במרחב המוגן. בסמוך להודעה, נשמעה אזעקה באזור השרון והשומרון על ירי רקטה מלבנון, שיורטה בידי מערכות ההגנה האווירית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. קודם למתקפה פינה צה"ל מספר בסיסים. בשעה 19:31 החלה הפעלת אזעקות בשל המתקפה במרכז הנגב, ובהמשך נשמעו אזעקות במאות יישובים ברחבי הארץ, כולל אזורים כדוגמת מצפה רמון וחדרה – שבהם הופעלה התרעה בפעם הראשונה מזה שנים. המתקפה כללה שיגור של כ־180 טילים בליסטיים לעבר ישראל, שמרביתם יורטו. בסך הכול הופעלו 1,864 התרעות במהלך המתקפה ברוב חלקי הארץ (מלבד אזור אילת, הגליל העליון, אזור חיפה והקריות וחלק מישובי הגליל התחתון, עמק יזרעאל והכרמל). במהלך המתקפה השתמש פיקוד העורף לראשונה בטכנולוגיית שידור תאי לשליחת התרעות לתושבים. במתקפה נהרג פלסטיני תושב יריחו, ונפצעו קל 3 ישראלים כתוצאה משברי יירוט שנפלו בצפון תל אביב. בנוסף לכך גבר בן 68 מעפולה נפטר לאחר שלקה בליבו במהלך השהות במרחב המוגן. בסיסי חיל האוויר הישראלי נבטים ותל נוף ניזוקו, מבלי שניזוקו מטוסים. תמונות לוויין הראו פגיעה בהאנגר לאחסון מטוסים בבסיס נבטים וכן פגיעה בכביש הגישה. בהוד השרון ניזוקו יותר ממאה בתים. לפי תחקיר של העיתון "וושינגטון פוסט", לפחות 24 טילים חדרו את מערך ההגנה האווירית ופגעו בישראל, בהם 20 טילים פגעו בבסיס נבטים, שלושה פגעו בתל נוף, ושניים נפלו בסמוך למחנות גלילות (אך לא במחנות עצמם). לפי הערכות באמצעי התקשורת, הטילים שבהם השתמשה איראן במתקפה הם מדגם "פתאח-1" או "ח'ייבר שכן". במהלך המתקפה נסגר המרחב האווירי של ישראל לזמן קצר, ושני מטוסים של אל על שנועדו לנחות בנמל התעופה בן-גוריון הופנו לנחיתה בנמל התעופה הבין-לאומי לרנקה. ראש הממשלה, בנימין נתניהו, וכמה משרי הממשלה שהו בבונקר במרכז לניהול משברים לאומיים בהרי ירושלים. לאחר כשעה שבה הייתה הנחיה להישאר במרחבים המוגנים, בסביבות השעה 20:20 הודיע פיקוד העורף לתושבי המרכז שניתן לצאת מהמרחבים, וב־20:40 באזור הדרום. לאחר כחמש שעות מפרוץ המתקפה, בשעה 00:30, הוסרו ההנחיות של פיקוד העורף שאסרו התקהלות של שלושים איש במרחב פתוח ושלוש מאות איש במרחב סגור. המתקפה גונתה על ידי שורה של מדינות, ביניהן בריטניה, גרמניה, קנדה וארגנטינה. נשיא ארצות הברית ג׳ו ביידן הדגיש את תמיכתו בישראל והודיע כי יוטלו סנקציות נוספות על איראן. כמו כן, בניגוד לתגובת הממשל האמריקאי למתקפת איראן באפריל, הפעם הממשל הביע תמיכה בתגובה ישראלית. מזכ"ל האו"ם אנטוניו גוטרש סירב לגנות את המתקפה, ובתגובה לכך הכריז שר החוץ של ישראל, ישראל כ"ץ, כי גוטרש הוא "אישיות בלתי רצויה" במדינה. מדיה וקבצים בנושא המתקפה האיראנית על ישראל בוויקישיתוף כ-180 טילים שוגרו מאיראן - שאיימה: "אם המשטר הציוני יגיב הוא יעמוד בפני התקפות כבדות", באתר ynet, 1 באוקטובר 2024 אנה ברסקי, בר שפר, ‏התקיפה האיראנית בעיצומה: פיצוצים בכל רחבי הארץ; ישראל: "תהיה תגובה קשה", באתר מעריב אונליין, 1 באוקטובר 2024 ניצן סדן, יירוטים, החטאות ושקרים: האמת מאחורי מטח הטילים האיראני הגדול, באתר כלכליסט, 11 באוקטובר 2024 ציוץ של החדשות - N12 ברשת החברתית אקס (טוויטר), 1 באוקטובר 2024 4 פגיעות בבסיס נבטים: צילומי הלוויין אחרי המתקפה האיראנית, באתר ‏מאקו‏, 3 באוקטובר 2024 ההרוג היחיד מהמתקפה האיראנית: פלסטיני מיריחו, באתר "סרוגים", 1 באוקטובר 2024 Israel war on Gaza, Lebanon updates: Iran fires missiles at Israel, אל ג'זירה באנגלית, ‏1 באוקטובר 2024 (באנגלית) טל שניידר, בהיעדר שקיפות, אין בישראל דיון ציבורי על המחיר האמיתי של המשך העימות עם איראן באתר זמן ישראל, 6 באוקטובר 2024 יואב זיתון, ליאור בן ארי, עינב חלבי, רענן בן צור, דניאל אדלסון, גלי תקיפות בדאחייה והפצצות בעזה, אחרי שיא אזעקות מאז 7 באוקטובר, באתר ynet, 2 באוקטובר 2024 עינב חלבי, דיווח: פלסטיני מעזה נהרג מנפילת שברי טילים מאיראן ביריחו, באתר ynet, 1 באוקטובר 2024 יואב זיתון, המתקפה האיראנית: תמונות הלוויין חושפות את הנזק בבסיס נבטים, באתר ynet, 3 באוקטובר 2024 Iran Update, October 1, 2024, Institute for the Study of War (באנגלית) אמיר תיבון, ארה"ב, ירדן, בריטניה וצרפת סייעו להדוף את מתקפת הטילים האיראנית, באתר הארץ, 2 באוקטובר 2024 יואב זיתון, AP, המתקפה האיראנית: תמונות הלוויין חושפות את הנזק בבסיס נבטים, באתר ynet, 3 באוקטובר 2024 Lex Harvey, Irene Nasser, Sana Noor Haq, Antoinette Radford, Maureen Chowdhury, Tori B. Powell, Aditi Sangal, October 1, 2024 Iran launches missile attack on Israel, CNN, ‏1 באוקטובר 2024 רבקה שורק, ניו יורק טיימס: המתקפה האיראנית צפויה ב-12 השעות הקרובות, באתר עכשיו 14, 1 באוקטובר 2024 דובר צה"ל: הירי מאיראן עלול להיות בהיקף רחב, באתר ישראל היום, 1 באוקטובר 2024 רקטה אחת מלבנון יורטה: אזעקות בכל רחבי השרון והשומרון, באתר ערוץ 7, 1 באוקטובר 2024 פירוט התרעה, באתר צופר, ‏1 באוקטובר 2024 המתקפה מאיראן: כ-180 שיגורים זוהו לעבר מרכז ודרום הארץ - 1,864 אזעקות נשמעו, באתר ישראל היום, 1 באוקטובר 2024 ליאת מצה, ‏פלאש SMS: זו ההודעה שקיבלתם מפיקוד העורף, באתר ‏מאקו‏, 1 באוקטובר 2024 ישראל מושקוביץ, תושב עפולה נפטר בממ"ד במהלך המתקפה האיראנית: "הלב לא עמד בלחץ", באתר ynet, 2 באוקטובר 2024 ירון דורון, נזק חסר תקדים בהוד השרון: כ-100 בתים נפגעו ממתקפת הטילים האיראנית, באתר ישראל היום, 2 באוקטובר 2024 Meg Kelly, Imogen Piper, Evan Hill, Iranian missiles hit Israeli military sites, visuals show, The Washington Post, ‏4 באוקטובר 2024 טל שניידר, בהיעדר שקיפות, אין בישראל דיון ציבורי על המחיר האמיתי של המשך העימות עם איראן, באתר זמן ישראל, 6 באוקטובר 2024 אל על בהודעה דרמטית: זה מה שקורה לטיסות בעקבות המתקפה האיראנית, באתר אייס, 1 באוקטובר 2024 12, ‏איראן שיגרה כ-180 טילים בליסטיים; צה"ל: נתקוף הלילה בעוצמה, באתר גלובס, 1 באוקטובר 2024 איתמר אייכנר, ליאור בן ארי, דניאל אדלסון, גינויים בעולם לאיראן, מועצת הביטחון תתכנס: "מתקפה חסרת אחריות", באתר ynet, 14 באפריל 2024 ביידן: נטיל סנקציות על איראן, באתר ynet, 2 באוקטובר 2024 ברק רביד‏, ישראל תתקוף באיראן בתוך ימים - היעד עשוי להיות מתקני נפט במדינה, באתר וואלה, 2 באוקטובר 2024 איתמר אייכנר, שר החוץ כ"ץ בצעד חריג ביותר: מזכ"ל האו"ם - אישיות בלתי רצויה בישראל, באתר ynet, 2 באוקטובר 2024